கேள்வி: நாளிதழ் - புள்ளி விபரப் பிரிவு பற்றி நீங்கள் என்ன அறிந்துள்ளீர்கள்?
பதில்: நாளிதழ் குறித்த அனைத்து விபரங்களையும் சேகரித்து வைத்து அதன் வளர்ச்சிக்கு துணை செய்கிறது. வெளிநாடுகளில் இப்படி புள்ளி விபரங்களைச் சேகரித்து வகைப்படுத்தி தொகுத்து வைப்பதற்காகத் தனிப்பகுதியை வைத்துள்ளனர். (தற்போது கணினி வழியாக புள்ளி விவரங்கள் சேகரித்துத் தொகுத்து வகைப்படுத்தி வைக்கின்றனர்.)
கேள்வி: நாளிதழ் - செய்தி வகைகள் குறித்து விரிவாக சொல்லுங்கள்.
பதில்: *மக்கள் செய்திகள் *அரசுச் செய்திகள் *நீதிமன்றச் செய்திகள் *கல்விச் செய்திகள் *சட்டமன்ற, நாடாளுமன்ற நிகழ்ச்சிகள் *பொதுக்கூட்ட செய்திகள் *அறிவியல் செய்திகள் *வணிகச் செய்திகள் *விளையாட்டுச் செய்திகள் *விளம்பரச் செய்திகள் *திரைப்பட செய்திகள் போன்ற வாழ்க்கையின் ஒவ்வொரு நிகழ்வுகளும் நாளிதழ் செய்திகளாகின்றன.
கேள்வி: நாளிதழ் - தலைப்பின் வகைகள் என்பது என்ன?
பதில்: தலைப்புகளை இரு வகையாகப் பிரிக்கலாம். அவை, (1) தலைமைத் தலைப்பு, (2) செய்தித் தலைப்பு. தலைமைத் தலைப்புகள் அரசியல் மாற்றம், போர், இயற்கை நிகழ்வு, பெரிய விபத்துகள், திடீர்த் திருப்பங்கள், அரசின் புதிய திட்டங்கள், உடன்படிக்கைகள், அமைச்சர்களின் வெளிநாட்டுப் பயணங்கள் முதலானவற்றை உள்ளடக்கியதாக அமையும். ஏனைய செய்திகளின் தலைப்புகள் செய்தித் தலைப்பு எனப்படும்.